OpenLLM-France/wikimedia huggingface dataset:
# Ctenochaetus strigosus

Ctenochaetus strigosus és una espècie de peix pertanyent a la família dels acantúrids.

## Descripció

* Pot arribar a fer 14,6 cm de llargària màxima.
* 8 espines i 25-28 radis tous a l'aleta dorsal i 3 espines i 22-25 radis tous a l'anal.
* Cap de color blau amb taques petites.

## Alimentació

Menja detritus.

## Hàbitat

És un peix marí, associat als esculls i de clima tropical (21 °C-27 °C; 30°N-30°S) que viu entre 1 i 113 m de fondària.

## Distribució geogràfica

Es troba al Pacífic oriental central (les illes Hawaii i l'atol Johnston) i l'occidental central (Austràlia).

## Costums

És bentopelàgic, solitari i principalment diürn.

## Observacions

N'hi ha informes d'intoxacions per ciguatera.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 «Ctenochaetus strigosus» (en anglès). FishBase. Froese, Rainer; Pauly, Daniel (editors).
* ↑ Randall, J.E., 1985. Guide to Hawaiian reef fishes. Harrowood Books, Newtown Square, PA 19073, Estats Units. 74 p.
* ↑ Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* ↑ Gosline, W.A. i V.E. Brock, 1960. Handbook of Hawaiian fishes. University of Hawaii Press, Honolulu. 372 p. + 277 figs.
* ↑ Mundy, B.C., 2005. Checklist of the fishes of the Hawaiian Archipelago. Bishop Museum Bulletins in Zoology. Bishop Mus. Bull. Zool. (6):1-704.
* ↑ Honebrink, R., 1990. Fishing in Hawaii: a student manual. Education Program, Division of Aquatic Resources, Honolulu, Hawaii. 79 p.

## Enllaços externs

* BioLib (anglès)
* AQUATAB
# Davide Bais

Davide Bais (Rovereto, 2 d'abril de 1998) és un ciclista italià, professional des del 2021. Actualment corre a l'equip Eolo-Kometa. En el seu palmarès destaca una victòria d'etapa al Giro d'Itàlia de 2023.

## Palmarès

* 2019
** 1r al Gran Premi Lari Città della Ciliegia
* 2020
** 1r al Trofeu Comitati del Valdarno
* 2023
** Vencedor d'una etapa al Giro d'Itàlia

### Resultat al Giro d'Itàlia

* 2022. 125è de la classificació general
* 2023. 81è de la classificació general. Vencedor d'una etapa

## Referències

* ↑ «The EOLO-KOMETA Cycling Team is reinforced by the Italians Mattia Frapporti and Davide Bais». Kometa Xstra Cycling Team. Hayf Sports S.L., 23-11-2020 [Consulta: 23 novembre 2020]. Arxivat 5 de desembre 2020 a Wayback Machine.
* ↑ «Eolo-Kometa Cycling Team». UCI.org. Union Cycliste Internationale. Arxivat de l'original el 5 gener 2021. [Consulta: 5 gener 2021].
* ↑ «Davide Bais gana en el Gran Sasso a Vacek y a Petilli tras una gran escapada y Leknessund sigue líder del Giro» (en castellà), 12-05-2023. [Consulta: 22 juliol 2023].
# Cultura d'Erlitou

La cultura d'Erlitou (xinès: 二里头文化, pinyin: èrlǐtóu wénhuà) (1900 aC - 1500 aC) és una cultura xinesa de la fi del neolític i el començament de l'edat del bronze (segles XXI-XVI aC), assentada a la zona de loess exactament damunt de la de Longshan, treu el seu nom d'un dels seus indrets situat a Zhaizhen al municipi de Yanshi a Henan. Probablement va estar vinculada als seus començaments a la cultura de Longshan.
Es va desenvolupar en el centre-oest de Henan, al voltant del municipi de Zhengzhou, al llarg del curs dels rius Yi, Luo, Ying, Tu així com del curs inferior del Fen al sud de Shanxi. En el moment de la seva fase tardana va conèixer una certa expansió en Hubei i Shaanxi. Hi ha un centenar de llocs importants lligats a aquesta cultura.
Descobert el 1959, el jaciment arqueològic d'Erlitou és el major àrea amb vestigis associats a aquesta cultura antiga, amb 3 km². Els vestigis, situats en una àrea de 1.500 per 2.000 m i amb dos grans edificis de 108 per 100m, mostren un desenvolupament social i cultural qualitativament diferent del de Longshan. L'arquitectura del palaus, construïts sobre plataformes, així com les tombes proporcions reials amb sacrificis humans, els objectes de bronze i una ceràmica molt diversificada i altament estilitzada demostren que a Erlitou hi havia una elit poderosa i rica que vivia millor que a Longshan i que entronca directament amb el que serà la societat dels Shang. Després de l'ascensió de la Dinastia Shang, l'àrea de domini dels Erlitou va disminuir considerablement, però va restar habitada durant l'inici de la dinastia.
És considerada per la majoria dels arqueòlegs xinesos com a equivalent a la dinastia Xia –es troba en l'àrea que la geografia tradicional reservava a la dinastia Xia i amb unes dades proporcionades pel Carboni-14 (2000 – 1800 aC) que coincideixen amb les la historiografia li atribueix -, i alguns considerant tanmateix que la seva última fase correspon ja al començament de la dinastia Shang.

## Bibliografia

* LIU, Li. The Chinese Neolithic: Trajectories to Early States, ISBN 0-521-81184-8
* Folch, Dolors. La construcció de la Xina, ISBN 84-7596-802-3
# Dactylomys peruanus

Dactylomys peruanus és una espècie de mamífer rosegador de la família de les rates espinoses. Viu a Bolívia i el Perú, a altituds d'entre 1.000 i 3.300 msnm. Es tracta d'una espècie arborícola que s'alimenta en gran part de bambú. El seu hàbitat natural són les zones de bambú dins de selves nebuloses. Es desconeix si hi ha cap amenaça significativa per a la supervivència d'aquesta espècie.

## Referències

* ↑ Dunnum, J.; Vargas, J.; Zeballos, H. Dactylomys peruanus. UICN 2008. Llista Vermella d'espècies amenaçades de la UICN, edició 2008, consultada el 12 febrer 2015.
# Delegació del Govern d'Espanya a les Illes Balears

La delegació del Govern d'Espanya a les Illes Balears és l'òrgan de la secretaria d'Estat d'Administracions Públiques, pertanyent al Ministeri d'Hisenda i Administracions Públiques d'Espanya, que representa el Govern d'Espanya a la comunitat autònoma de les Illes Balears i Pitiüses. Té la seu a Palma.

## Delegats

El delegat del Govern d'Espanya a les Illes Balears és el màxim representant de l'administració del Regne d'Espanya a les Illes Balears i Pitiüses i és designat pel Govern d'Espanya. Aquesta figura fou creada el 1983 i, en ser les Illes Balears una comunitat autònoma uniprovincial, aquesta figura substituí el càrrec de Governador civil de les Illes Balears. Una de les principals responsabilitats és el control de la Guardia Civil i de la Policia Nacional. Els delegats del govern des del restabliment de la democràcia han estat:
| Nom | Inici | Fi | Partit |
| Carlos Martín Plasencia | 24 de juliol de 1984 | 20 de gener de 1989 | PSOE |
| Gerard Garcia Franco | 31 de gener 1989 | 17 de maig de 1996 | PSOE |
| Catalina Cirer Adrover | 17 de maig de 1996 | 31 de gener de 2003 | PP |
| Miquel Ramis | 31 de gener de 2003 | 30 d'abril de 2004 | PP |
| Ramon Socias | 30 d'abril de 2004 | 30 de desembre de 2011 | PSOE |
| José María Rodríguez Barberá | 30 desembre de 2011 | 20 de juliol de 2012 | PP |
| Teresa Palmer Tous | 20 de juliol de 2012 | 20 de maig de 2016 | PP |
| Maria Salom Coll | 18 de novembre de 2016 | 18 de juny de 2018 | PP |
| Rosario Sánchez Grau | 18 de juny de 2018 | 2 de juliol de 2019 | PSOE |
| Aina Calvo Sastre | 11 de febrer de 2020 | en el càrrec | PSOE |

## Vegeu també

* Delegació del govern (Espanya)

## Referències

* 1 2 3 Dolç i Dolç, Miquel (coord.). Gran Enciclopèdia de Mallorca. Volum 4. Palma: Promomallorca, p.. ISBN 84-8661702-2.
* ↑ «Teresa Palmer aposta pel “diàleg i el consens”». Arxivat de l'original el 2016-03-03. [Consulta: 28 setembre 2012].

## Enllaços externs

* Delegació del Govern d'Espanya a les Illes Balears
# Dalmau de Pavia

Dalmau de Pavia (italià: San Dalmazzo, Dalmazio) (mort el 254 o 304 dC) és venerat com a sant per l'Església catòlica romana. És possible que Dalmau fos simplement un predicador local del nord d'Itàlia, però es desconeix el segle en què va viure ni la forma de morir.
Va ser venerat pel que es deia d'ell a Pedona (l'actual Borgo San Dalmazzo). La seva biografia es va escriure als segles VII o VIII, el seu autor probablement fou un monjo llombard del monestir de Pedona que es dedicava a deixar escrita la tradició oral.
La seva biografia indica que Dalmau va néixer a Forum Germarzorum (el que actualment s'anomena San Damian) i fou un sacerdot i evangelitzador de Pedona. Al segle x, quan l'àrea de Pedona va ser devastada durant els atacs musulmanes, les relíquies de Dalmau va ser portades a Quargnento, on una inscripció a la seva tomba deia: [H]ic requiescit corpus sancti Dalmatii repositum ab Audace episcopo Astensi.
A França, una datació tradicional del segle IX indicava que havia mort un màrtir. Les llegendes més tardanes apuntaven que hauria evangelitzat diverses ciutats de Piemont, Emilia, i Gàl·lia, i va ser assassinat per la seva fe entre els anys 254 o 304.
La Martirologia romana, basada en llistes episcopals amb alguns errors, considera Dalmau un bisbe de Pavia i indica que la seva festivitat és el 5 de desembre.
És el patró de l'Església de Sant Dalmai, al poble de Sant Dalmai del terme municipal de Vilobí d'Onyar, així com també del poble italià de Lo Borg Sant Dalmatz.

## Referències

* 1 2 3 «San Dalmazio (Dalmazzo) di Pavia».
* 1 2 «Patron Saints Index: Saint Dalmatius of Pavia». Arxivat de l'original el 2008-01-26.
# Dabbayra

El Dabbayra, també anomenat Dabayra o Bar-Ali és un volcà escut, el més occidental de la depressió d'Àfar, Etiòpia. El seu cim s'eleva fins als 1.302 msnm. Es desconeix quan va tenir lloc la seva darrera erupció.

## Referències

* 1 2 «Global Volcanism Program | Dabbayra» (en anglès). [Consulta: 1r desembre 2020].
# Dabenarti

Dabenarti fou una fortalesa egípcia a Núbia, situada enfront de Mirgissa, a una illa del riu Nil, just a la segona cascada del Nil, uns 5 km al sud de Buhen i a uns 900 metres a l'est de la muralla est de Mirgissa. Encara que pogué ser iniciada vers el 1900 aC per Senusret I, no fou fins en temps de Senusret III que es va acabar. Fou evacuada després de 1700 aC.

## Vegeu també

* Fortaleses de l'antic Egipte a Núbia
# Daniel Amieva Villa

Daniel Amieva Villa (Oviedo, 24 de març de 1976) és un exfutbolista asturià, que ocupava la posició de migcampista.

## Trajectòria

Format al planter del Reial Oviedo, debuta a la campanya 95/96 amb el primer equip. Però, durant els següents anys alternaria les aparicions entre la màxima categoria i l'Oviedo B. No seria titular fins a la temporada 00/01, en la qual juga 29 partits. El seu equip, per contra, baixa a Segona Divisió.
En la categoria d'argent, Amieva acompanya durant dues campanyes als ovetencs, sent titular. L'estiu de 2003 fitxa per la UD Salamanca. Al conjunt castellà no gaudiria d'un lloc a l'onze inicial i en dos anys, només juga en 29 partits.

## Enllaços externs

* Fitxa d'Amieva
# Daniel Schorn

Daniel Schorn (Zell am See, Salzburg, 21 d'octubre de 1988) és un ciclista austríac, professional del 2008 al 2016.

## Palmarès

* 2005
** Vencedor d'una etapa a la Volta a la Baixa Saxònia júnior
* 2010
** Vencedor d'una etapa al Tour de Normandia
** Vencedor de 2 etapes a la Volta a Eslovàquia
* 2016
** Vencedor d'una etapa al Roine-Alps Isera Tour

### Resultats al Giro d'Itàlia

* 2012. 124è de la classificació general

### Resultats a la Volta a Espanya

* 2013. Abandona (15a etapa)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Tetragraf

Tetragraf (del grec: τετρα-, tetra-, 'quatre' i γράφω, gráphō, 'escric') és una combinació de quatre lletres, utilitzades per representar un so (fonema), o una combinació de sons, que no necessàriament equivalen a alguns sons de les lletres. Per exemple, en alemany el tetragraf tsch representa el so /t͡ʃ/. L'anglès no té tetragrafs (tot i així es pot parlar del tetragraf -ough en el mot through «mitjançant»), però la combinació chth é un tetragraf en mots de procedència grega, com ara chthonian.
# Can Reixac de Pagés

Can Reixac és un mas a Sant Martí de Llémena (el Gironès) catalogat a l'Inventari del Patrimoni Arquitectònic de Catalunya. Edifici de planta allargada, de planta baixa i pis a la zona de pallissa, ara habilitada com a habitatge, i de planta baixa i dos pisos a la resta. El cap de la masia, antiga pallissa, està formada per un arc carpanell a planta baixa, al costat dret de la façana i una finestra d'arc de mig punt.
Pel costat dret de la façana de la masia s'ha adossat una pallissa de pilars quadrats amb teulat a una vessant pronunciada, de tres crugies i estables a planta baixa i pallissa al primer pis. La seva façana posterior té una finestra contínua que les unifica, amb ampit paral·lel al teulat i situada a la punta superior. Està coberta per teulat a dues aigües amb el carener paral·lel a la façana de la porta d'entrada i realitzada en pedra calcària.

## Referències

* 1 2 «Can Reixac de Pagés». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 febrer 2017].
# Egon Klepsch

Egon Alfred Klepsch (30 de gener de 1930 - 18 de setembre de 2010) va ser un polític alemany (CDU).
Entre els anys 1963 i 1969, Klepsch va ser líder federal de la Junge Union. El 1965 va treballar breument com a director de campanya electoral de Ludwig Erhard. El mateix any va ser elegit membre del Bundestag alemany, al qual va pertànyer fins al 1980.
Des de 1964, Klepsch havia estat actiu en l'àmbit europeu. Des de 1973 va ser diputat al Parlament Europeu en paral·lel al Bundestag. Després de les primeres eleccions directes al parlament el 1979, Klepsch va esdevenir president del grup parlamentari del Partit Popular Europeu (PPE). Després d'haver-se presentat en va el 1982 al càrrec de president del Parlament Europeu, va ser elegit el 1992 amb el suport dels grups parlamentaris de l'EPP i del Partit dels Socialistes Europeus. El 1994 es va retirar del Parlament Europeu i va esdevenir assessor de Deutschen Vermögensberatungs AG.

## Referències

* ↑ «DER SPIEGEL 39/2010 - Egon Klepsch». m.spiegel.de. Arxivat de l'original el de juliol 19, 2019. [Consulta: Jul 19, 2019].
* ↑ Ex-Bundestagsabgeordneter Klepsch ist tot Arxivat 2021-10-20 a Wayback Machine.. SWR Nachrichten.
* ↑ Merkel: CDU trauert um Egon Klepsch Arxivat 2012-10-10 a Wayback Machine.. news aktuell.
* ↑ CDU-Politiker Egon Klepsch verstorben. op-online.de.
* ↑ CDU-Politiker Egon Klepsch verstorben Arxivat 2011-06-16 a Wayback Machine.. RP ONLINE.
* ↑ «Home | MEPs | European Parliament». www.europarl.europa.eu. [Consulta: Jul 19, 2019].
# Barendrecht

Barendrecht és un municipi de la província d'Holanda Meridional, al sud dels Països Baixos. L'1 de gener del 2021 tenia 48.643 habitants repartits sobre una superfície de 21,72 km² (dels quals 1,64 km² corresponen a aigua). Limita al nord amb Rotterdam i Ridderkerk, a l'oest amb Albrandswaard, al sud amb Binnenmaas i al sud-est amb Zwijndrecht (Holanda Meridional).

## Centres de població

East-Barendrecht, West-Barendrecht, i Carnisse.

## Ajuntament

* VVD 7 regidors
* CDA 6 regidors
* PvdA 6 regidors
* ChristenUnie/SGP 4 regidors
* GroenLinks 3 regidors
* D66 1 regidor

## Personatges il·lustres

* Inge de Bruijn (1973), nedadora i campiona olímpica

## Referències

* ↑ «Kerncijfers wijken en buurten 2021» (en neerlandès). Oficina Central d'Estadística, 06-08-2021. [Consulta: 26 febrer 2023].

## Enllaços externs

* www.barendrecht.nl
# The Rolling Stones (àlbum)

The Rolling Stones és l'àlbum de debut de la banda de rock britànica The Rolling Stones, editada per Decca Records al Regne Unit el 16 d'abril de 1964. L'edició nord-americana de l'LP, amb una llista de cançons lleugerament diferent, va ser editada per London Records el 30 de maig de 1964, subtitulada com a England's Newest Hit Makers (Els nous fabricants d'èxits d'Anglaterra), que després es va convertir en el seu títol oficial.

## Referències

* ↑ Richie Unterberger. «The Rolling Stones (England's Newest Hit Makers) – The Rolling Stones | Songs, Reviews, Credits, Awards», 30-05-1964. [Consulta: 6 octubre 2013].
* ↑ Larkin, Colin. Encyclopedia of Popular Music. 4th. Oxford University Press, 2007. ISBN 978-0195313734.
* ↑ Browne, David «Satisfaction?». Entertainment Weekly, 20-09-2002 [Consulta: 30 novembre 2018].
* ↑ http://www.acclaimedmusic.net/album/A6.htm

## Enllaços externs

* «Lloc web oficial de The Rolling Stones» (en anglès).
Albums de The Rolling Stones :
Edicions UK&USA 1964–1967 :
Edicions internacionals 1967–present :
# Thorikosita

La thorikosita és un mineral de la classe dels halurs. Rep el nom de l'antiga ciutat de Thorikos, prop d'on va ser descoberta.

## Característiques

La thorikosita és un halur de fórmula química Pb₃Cl₂(OH)(SbO₃,AsO₃). Va ser aprovada com a espècie vàlida per l'Associació Mineralògica Internacional l'any 1984. Cristal·litza en el sistema tetragonal. La seva duresa a l'escala de Mohs és 3.
Segons la classificació de Nickel-Strunz, la thorikosita pertany a «03.DC - Oxihalurs, hidroxihalurs i halurs amb doble enllaç, amb Pb (As,Sb,Bi), sense Cu» juntament amb els següents minerals: laurionita, paralaurionita, fiedlerita, penfieldita, laurelita, bismoclita, daubreeïta, matlockita, rorisita, zavaritskita, zhangpeishanita, nadorita, perita, aravaipaïta, calcioaravaipaïta, mereheadita, blixita, pinalita, symesita, ecdemita, heliofil·lita, mendipita, damaraïta, onoratoïta, cotunnita, pseudocotunnita i barstowita.

## Formació i jaciments

Ha estat descrita gràcies a exemplars trobats en dos indrets del districte grec de Làurion: la cova Passa Limani i la bahía de Thorikos. També ha estat descrita en altres indrets del país hel·lè, així com a les localitats italianes d'Anzio i Piombino, a les regions de Laci i la Toscana respectivament. No ha estat trobada en cap altre indret del planeta.

## Referències

* ↑ «Thorikosite» (en anglès). Mindat. [Consulta: 10 novembre 2017].
# The Bottom

The Bottom és la capital de l'Illa de Saba, que forma part de les Antilles Neerlandeses. El 2001 tenia 462 habitants. Contràriament al nom ("el fons", en anglès), es troba a 220 msnm.
Fou fundat l'any 1632 per colons zelandesos, que li van donar el nom "Botte", una paraula neerlandesa antiga que significa "bol". El nom es refereix a la seva posició, en una vall plana envoltada per roques altes. Bastant ràpidament, el nombre de colons zelandesos va ser inferior al nombre, d'una part, de mariners i pirates irlandesos i escocesos i, d'altra part, esclaus africans. Per això, el nom es va anglicitzar en Bottom.
# Thierry I de Montbéliard

Teodoric o Thierry de Montbéliard (~1045-2 de gener de 1105) va ser un comte de Montbéliard, d'Altkirch i de Ferrette (com a Teodoric o Thierry I) de 1073 a 1105, comte de Bar i senyor de Mousson (com a Teodoric o Thierry II) de 1093 a 1105, i comte de Verdun de 1100 a 1105.
Era fill de Lluís de Scarpone, comte de Montbéliard, d'Altkirch i de Ferrette, i de Sofia, comtessa de Bar i senyora de Mousson. Es va casar el 1065 amb Ermentruda de Borgonya (nascuda el 1055 i morta el 1105), filla de Guillem I, comte de Borgonya, i d'Estevaneta de Borgonya, i van tenir:
* Teodoric o Thierry II (1081 -1163), comte de Montbéliard
* Lluís, que va marxar a la croada, va tornar el 1102 i va ser assassinat el 1103
* Frederic I (mort el 1160), comte de Ferrette i d'Altkirch
* Renald I (1090 -1150), comte de Bar i senyor de Mousson
* Esteve (mort el 1162), bisbe de Metz
* Guillem, mort abans de 1105
* Hug, citat el 1105, probablement religiós, ja que no es va beneficiar del repartiment de les possessions del seu pare
* Guntilda (morta el 1331), abadessa de Biblisheim
* Agnès (1082/1087 a Bar-le-Duc - 1176), comtessa de Langenstein o Langstein (moderna Pierre-Percée) i de Salm.
A la mort del seu pare, va reivindicar la successió del ducat de Lorena, que el seu pare ja havia reclamat. Li fou desestimada per l'emperador Enric IV. En represàlies, va destrossar el bisbat de Metz, però fou vençut per Adalberó III, bisbe de Metz, i el duc de Lorena Teodoric o Thierry II. Reconciliat amb l'Església, va fundar una abadia a Haguenau el 1074 i va fer reconstruir l'església de Montbéliard el 1080. No va participar ni al Concili de Clermont (1095), ni a les croades, però hi envia el seu fill Lluís que hi va participar activament.
El 1100, el bisbe de Verdun li va donar el comtat a títol vitalici, però les relacions entre els poders temporal i espiritual foren conflictius.

## Bibliografia

* Georges Poull, La Maison souveraine et ducale de Bar, 1994
# Thierry Marichal

Thierry Marichal (Leuze-en-Hainaut, Hainaut, 13 de juny de 1973) és un ciclista belga que fou professional entre 1996 i 2007. Un cop retirat, ha passat a ocupar tasques de director esportiu en diferents equips.
En el seu palmarès destaca la victòria al Tour de la Regió Valona de 1997 i a Le Samyn de 1999.

## Palmarès

* 1997
** 1r al Tour de la Regió Valona
* 1999
** 1r a Le Samyn
** Vencedor d'una etapa del Tour de l'Oise
* 2000
** Vencedor d'una etapa del Circuit Francobelga
** Vencedor d'una etapa de la Volta a Baviera
* 2005
** 1r al Duo Normand, amb Sylvain Chavanel

### Resultats al Tour de França

* 1999. 128è de la classificació general
* 2000. 101è de la classificació general
* 2002. 126è de la classificació general
* 2004. 101è de la classificació general
* 2005. 127è de la classificació general

### Resultats a la Volta a Espanya

* 2006. 45è de la classificació general

### Resultats al Giro d'Itàlia

* 2005. 125è de la classificació general
* 2006. Abandona (7a etapa)

## Enllaços externs

* Fitxa a sitiodeciclismo.net